b'\n_START_ARTICLE_\nAmonalas\n_START_PARAGRAPH_\nAmonalas\xc2\xa0\xe2\x80\x93 sprogstamoji med\xc5\xbeiaga, sudaryta i\xc5\xa1 amonio nitrato, trinitrotolueno (TNT) ir aliuminio milteli\xc5\xb3, sumai\xc5\xa1yt\xc5\xb3 santykiu 67:22:11. Gali b\xc5\xabti priskiriamas amonitams su aliuminio milteli\xc5\xb3 priedu._NEWLINE_Detonacijos greitis yra apie 4400 m/s._NEWLINE_Amonio nitratas veikia kaip oksidatorius, o aliuminio milteliai\xc2\xa0\xe2\x80\x93 kaip galios stipriklis, taip pat \xc5\xa1iek tiek didina jautrum\xc4\x85 detonacijai. Kadangi amonio nitratas ir aliuminio milteliai pigesni u\xc5\xbe TNT, amonalas tapo pigesniu gryno TNT pakaitalu._NEWLINE_Amonalas jautrus dr\xc4\x97gmei, kadangi amonio nitratas j\xc4\x85 labai gerai sugeria. Palaidas papiltas amonalas spar\xc4\x8diai dega, ta\xc4\x8diau u\xc5\xbedarytas ribotame t\xc5\xabryje detonuoja.\n_START_SECTION_\nIstorija\n_START_PARAGRAPH_\nD. Britanijos kariuomen\xc4\x97 nuo 1915\xc2\xa0m. naudojo amonal\xc4\x85 minoms po prie\xc5\xa1o \xc4\xaftvirtinimais. Pirm\xc4\x85 kart\xc4\x85 taip amonal\xc4\x85 panaudojo Hawthorn Ridge minai Somos m\xc5\xab\xc5\xa1yje. Brit\xc5\xb3 amonalas buvo mi\xc5\xa1inys i\xc5\xa1 65\xc2\xa0% amonio nitrato, 15\xc2\xa0% TNT, 17\xc2\xa0% grubiai smulkint\xc5\xb3 aliuminio milteli\xc5\xb3 ir 3\xc2\xa0% med\xc5\xbeio anglies (procentai nurodyti pagal mas\xc4\x99). Dar tris pana\xc5\xa1ias minas (ma\xc5\xbedaug po 13,6 t amonalo) panaudojo Meseno m\xc5\xab\xc5\xa1yje (Battle of Messines). Amonalas buvo supakuotas \xc4\xaf metalinius bakus arba \xc4\xaf guma padengtus mai\xc5\xa1us, kad nepatekt\xc5\xb3 dr\xc4\x97gm\xc4\x97.'